Trelis/gawiki huggingface dataset:
Feithicil hibrideach. Is éard is feithicil hibrideach ann ná feithicil ina bhfuil dhá thiontaire fuinnimh éagsúla inti agus dhá chóras stórála fuinnimh éagsúla (san fheithicil) chun an fheithicil a thiomáint.
De ghnáth, tagraíonn an téarma d'fheithiclí leictreacha hibride (FLH), feithiclí ina mbíonn inneall dócháin inmheánaigh agus ceann amháin nó níos mó mótar leictreach.
Deirtear gurb é an fheithicil hibrideach, le hinneall dócháin inmheánaigh chun tiomáint lasmuigh den chathair agus mótar leictreach chun tiomáint istigh sa chathair, réiteach na faidhbe. Bíonn rogha idir inneall peitril ardchumhachta le hinneall leictreach ísealchumhachta agus a mhalairt.
Sna 2000idí, fuair Toyota mórán poiblíochta cheana féin lena ngluaisteán hibrideach, an Prius.
Astaíochtaí breosla.
Má thagann an leictreachas do na gluaisteáin leictreacha ó stáisiúin chumhachta a úsáideann ola nó gás, beidh truailliú áirithe i gceist agus cuirfear leis an téamh domhanda. Déanfar i bhfad níos lú dochair, áfach, ná mar a dhéanann gnáthghluaisteáin. Ach tá buntáiste mór eile ag baint le gluaisteáin leictreacha: is féidir a dtart a shásamh le cumhacht ón ghrian nó ón ghaoth nó ó na tonnta.
Pádraig Ó Gallachóir.  Gaeilge é Pádraig Ó Gallachóir a rugadh i bPeart in Albain do thuismitheoirí arbh as Tír Chonaill dóibh, agus é tar éis dhá úrscéal bheaga a fhoilsiú a bhfuil blas na fantaisíochta duairce orthi, mar atá, "Na Déithe Bréige" agus "Seachrán na Mic Uí gCorra". Tá tionchar an bhéaloidis le haithint ar an dara ceann acu ach go háirithe, agus blas láidir Ultach ar an stíl a chleachtann an scríbhneoir. Foilsíodh gearrscéalta leis ar na hirisí Gaeilge freisin.
Fuipéad. Pór madra is ea an fuipéad, atá ana-chosúil le cú rása, ach é a bheith níos lú. Póraíodh an fuipéad i gcomhair seilge is rásaíochta ar dtúis. Bíonn toirt mheasartha ag an bhfuipéad, le meáchán idir 6.8–14 kg agus airde idir 47-51 cm de ghnáth ag an gceann fireann (idir 44-47 cm d'airde ag an gceann baineann). Bíonn dathanna éagsúla ag an bpór---bán, dubh, buídhonn, riabhach ina measc---mar is cuma dath an chú seo agus breith á tabhairt air i dtaispeántas gadhair.
Bíonn an fuipéad ciúin mánla, agus is minic a bhíonn sé sásta mórchuid an lae a chaitheamh ina luí, d'ainneoin a luas i mbarr reatha (agus é ar an ainmhí is tapúla dá thoirt ar an domhan). Ní oireann an pór mar mhadra garda.
Bhíodh an fuipéad ina mhadra seilge ar dtúis, agus é géarshúileach go leor. Is féidir leis teacht suas le coinín gan stró, agus nuair a bheireann sé ar ainmhí croitheann sé an créatúr chun muineál an ainmhí a bhriseadh.
Teoirim Bayes. Sa dóchúlacht agus sna feidhmeanna a bhaintear aisti, cuireann teorim Bayes síos ar an gcaidreamh idir dhá dhóchúlacht choinníollacha atá aisiompaithe ar a chéile. Is as Thomas Bayes (fuaimniú: /ˈbeɪz/) a ainmníodh í agus is minic a thugtar dlí Bayes nó riail Bayes uirthi. Tugann an teoirim an dóchúlacht choinníollach, ar a dtugtar an "iardhóchúlacht" le hipitéis H (.i. a dóchúlacht tar éis fianaise E a bheith tugtha faoi ndeara) i dtéarmaí an "réamhdhóchúlacht" ar H, ar réamhdhóchúlacht ar E, agus an dóchúlacht choinníollach ar E, agus H tugtha. Tá an teoirim bailí de réir gach aon fhealsúnacht dóchúlachta, agus is minic a bhaintear feidhm as san eolaíocht agus san innealtóireacht, ach ní bhíonn staitisteoirí ar aon tuairim i dtaobh úsáid chuí na teoirime.
Teoirim.
Is é ráiteas na teoirime ná
Tá ainm thraidisiúnta ag gach téarma sa teoirim:
Leslie Nielsen. B’aisteoir Ceanadach é Leslie William Nielsen, a rugadh ar an 11 Feabhra 1926, agus a fuair bás sa bhliain 2010. Bhí gairm fhada agus rathúil aice ina aisteoir ar an teilifís agus sna scannáin araon, ag glacadh páirteanna de shaghsanna éagsúla that na mblianta. 
Thabhaigh sé meas agus rath nua sa bhliain 1980, nuair a ghlac sé páirt sa scannán "Airplane!". Coiméide a bhí ann, ach roghnaíodh don scannán é ós rud go raibh sé aitheanta mar aisteoir "dáiríre", rud a bhí greannmhar nuair a cuireadh i scannán craiceáilte é. Le rath an scannáin, tugadh borradh mór dá ghairm aisteoireachta, agus é ag cur i láthair carachtar a bhí díreach agus tirim, i ngan fhios don scliúchas a bhí ag titim amach ina thimpeall. Rinne sé amhlaidh sa tsraith "The Naked Gun" agus an clár teilifíse "Police Squad".
James Caviezel. Is aisteoir Meiriceánach é James Patrick (Jim) Caviezel, Jr, a rugadh ar an 26 Meán Fómhair 1968.
Rudolf Diesel. Ba aireagóir Gearmánach agus innealtóir meicniúil é Rudolf Christian Karl Diesel (8 Márta, 1858 - 29 Meán Fómhair 1913, an uair dheireanach a bhí sé le feiceáil beo) a bhain clú amach as an t-inneall díosail a cheapadh.
The Coronas. Is banna rac-cheoil as Éirinn é The Coronas. Bunaíodh an banna ceoil sa bhliain 2007, agus is é ceathrar daoine sa banna; Danny O’Reilly (amhránaí agus seinm an giotár), Dave McPhillips (Príomghiotáirí) , Graham Knox (Dordghiotáirí) agus Conor Egan (Na Drumaí). Tá lipéad ceirníní neamhspleách agaibh, agus eisiúint siad a ceol féin tríd an lipéad ceirníní seo. Bíonn na ceathrar sa banna idir dhá áit, Baile Átha Cliath agus Londain. Bhí O’Reilly, Knox agus Egan i colaiste Tír an Iúir agus bhí siad ag seinm ceol le céile ansin. Tar éis é sin buail siad an ball deireanach sa banna,l Dave McPhillips. Is daoine cáiliúil é ‘The Coronas’ anois, agus rinne siad a lán obair leis an teanga Gaeilge. Is iomraca ahmráin agus albam cáiliúil ag ‘The Coronas’ agus déanann siad obair le ceol as Gaeilge. An ceann is rathúil na an ceann ‘Taibhsí nó Laoch(ra)-(Heroes or Ghosts), agus ceann amháin eile na,’Éist a ghrá’ (Listen Dear).
Is i Mary Black máthair an phríomhamhránaí, Danny O’Reilly. Is amhránaí cáíliúil in Éirinn í Mary Black, le amhráin mar "Song for Ireland", "Sonny" agus "No Frontiers". 
Albaim.
Is é sé albaim a bheith scaoileadh ag ‘The Coronas’ go dtí seo. Na hainmneacha ó na halbaim sin na; ‘Heroes and Ghosts’ , ‘Tony was an ex-con’ , ‘Closer to You’ , ‘The Long Way’ , ‘Trust The Wire’ agus ‘True Love Waits’ 
Léiriú Suntasach.
Rinne ‘The Coronas’ a lán léiriú mór go dtí seo agus tá ainm mór agaibh i an domhain ceol anois. Thosaigh sé leis gigeanna beag ach anois tá siad dhíol ticéad le turas airéine.
Obair Le Gaeilge.
Is daoine mór leis an teanga Gaeilge iad ‘The Coronas’. Bhí na baill sa grúpa ar fad ag caint gaeilge nuair a bhí siad i scoilleana agus is é an teanga an-tábhachtach leis. Rinne siad cúpla amhrán as Gaeilge mar ceapaim siad go bhfuil sé bhealach maith an teanga a foghlaim agus is bhealach taitneamach é. Rinne siad a lán obair i cengailte leis an coláiste Gaeilge, ‘Coláiste na bhFiann’. Sa bhliain 2009 rinne siad ceolchoirm leis Coláiste na bhfiann ag deireadh an samhradh. Bhí an ceolchoirm leis na daoine a raibh sna coláiste difriúil an bhliain sin. Sa ceolchoirm rinne siad amhrán difriúil as Gaeilge, an ceann a raibh is cáiliúil na ‘Taibhse nó Laoch(ra)’.
Edwin Hubble. Ba réalteolaí Meiriceánach é Edwin Powell Hubble (20 Samhain, 1889 - 28 Meán Fómhair, 1953) a chuir go mór lenár dtuiscint ar an gcruinne trína thaispeáint go bhfuil réaltraí eile ann seachas ár gcuid féin, m.sh. Bealach na Bó Finne. 
Thug sé faoi deara freisin go dtagann méadú ar an deargaistriú ("an t-aistriú Doppler") i speictream solais ó réaltra eile i gcomhréir le fad an réaltra sin ón Domhan. Tugtar Dlí Hubble ar an ghaol seo, agus chuir sé in iúl go bhfuil an chruinne ag fairsingiú. Vesto Slipher is túisce a thug faoi deara an t-aistriú Doppler i speictrim na réaltraí, ach d'úsáid Hubble na sonraí a bhailigh sé roimhe sin.
Seacht n-eaglaisí na hÁise. Tugtar Seacht n-eaglaisí an Apacailipsis ar a dtugtar freisin Seacht n-eaglaisí an Taispeána agus Seacht n-eaglaisí na hÁise(a thagraíonn don chúige Rómhánach, ní an Áise go léir), ar na seacht n-eaglaisí móra de chuid na Luath-Chríostaíochta, mar atá luaite in Apacailipsis Eoin sa Tiomna Nua agus scríofa ag Iognáid as Aintíoch. Tá na seacht suíomh go léir sa Tuirc an lá atá inniu ann agus níl pobail Chríostaí shuntasacha ar fáil ann a thuilleadh ós rud é go raibh orthu scaradh ón áit faoi Chonradh na Lausanne. De réir Apacailipsis Eoin, ar an oileán Patmas, an Ghréig, treoirigh Íosa Críost a sheirbhíseach Eoin mar seo a leanas: 
Tagraíonn "Eaglaisí" sa chomhthéacs seo do phobal na Críostaithe a bhí ina gcónaí i ngach cathair, agus ní amháin don bhfoirgneamh nó na foirgnimh a bhailítí ann le haghaidh adhartha.
Saturnalia. Féile de chuid na Sean-Róimhe ab ea Saturnalia (17-23 Nollaig), a bhíodh á cheiliúradh in ómós Shatairn, dia Rómhánach na meala.
Stair.
Bhí Saturnalia ar na féilte Rómhánacha is mó. Ba iad an phleidhcíocht agus malartú ról sóisialta na tréithe is suntasaí a bhaineadh leis. Bhí sé de nós ag sclábhaithe is máistrí malairt áite a dhéanamh lena chéile, mar dhea, ar an gcuma chéanna go mbíodh "Tiarna Mírialaithe" i gceiliúrtha Críostaithe níos déanaí.
Tugadh isteach an Saturnalia timpeall 217 R.Ch. chun meanma an phobail d'ardú. Ghlac na Rómhánacha go dona leis an díomua in aghaidh na Cartagaigh. 
Féile aon lae a bhí ann ar dtúis, ar 17 Nollaig, ach bhí an oiread sin tóra air gur chuaigh sé i bhfad nó gur ragairne seachtaine a bhí ann, a thagadh chun deiridh ar 23 Nollaig. 
Theip ar iarrachtaí an comóradh a chiorrú. Rinne an t-Impire Ágastas iarracht é a ghearradh go dtí trí lá, agus rinne Caligula iarracht é a ghearradh go dtí cúig lá. Lean círéib agus éirí amach i measc na Rómhánach na hiarrachtaí seo.
Nósanna.
Deintí na gnáth-íobairtí le linn an tSaturnalia. Mar bharr orthu sin, cuirtí tolg ("lectisternium") amach os comhair theampall Shatairn, agus scaoiltí na téadacha a bhíodh ceangailte timpeall dhealbh Shatairn le linn an chuid eile don mbliain. Toghtaí "Saturnalicius princeps" mar mháistir deasghnátha dosna himeachtaí.
Le cois na ndeasghnáthanna poiblí bhíodh sraith laethanta saoire agus nósanna a leantaí go príobháideach. Ina measc seo bhíodh lá saoire scoile, déantús agus bronnadh féiríní ("saturnalia et sigillaricia"), agus margadh fé leith ("sigillaria"). Tugtaí cead do chách, sclábhaithe fiú, dul i mbun cearrbhachais.
Ócáid chóisire, óil, agus spraoi ab ea an Saturnalia. Ní chaití an toga, ach ina ionad éadaí dathúla neamhfhoirmiúla. Mar aon leis sin bhíodh an "pileus" (caipín an iarsclábhaí) á chaitheamh ag cách.
Bhaineadh na Rómhánaigh leas as an gcuileann agus iad ag comóradh Saturnalia (lean na Críostaithe an nós ar a mbealach féin).
Bhíodh sclábhaithe saor ó phionós, agus thugaidís íde bhéil agus easurraim dá máistrí, mar dhea. Cheiliúradh na sclábhaithe cóisir, agus bhí ar a máistrí freastal orthu. Ach ba chur i gcéill an mhalairt áite seo don gcuid is mó---mar shampla, ba iad na sclábhaithe féin fós a d'ullmhaigh béile na cóisire, agus béile a máistir chomh maith. Díolúine theoranta ab ea é.
Ba í gnáth-bheannacht na hócáide ná "Io, Saturnalia!". Is ionann an intriacht sa Laidin "io" agus "Á", mar "Á, (moladh do) Satarn!"
Oidhreacht.
Ceaptar go n-eascraíonn roinnt nósanna a bhaineann inniu leis an Nollaig as an Saturnalia.
Bundúchasaigh na hAstráile. Pobal dúchasach na hAstráile iad Bundúchasaigh na hAstráile.
Tá Bundúchasaigh ina gcónaí san Astráil le breis is 40,000 bliain, fiú amháin 50,000. Tá a gcuid nósanna, creideamh agus ealaíne féin forbartha acu thar na blianta. San am atá thart bhí níos mó ná 500 treibh de Bhundúchasaigh ann.
Cultúr.
Mhair na Bundúchasaigh go suaimhneach síochánta agus bhí nasc láidir acu leis an talamh agus leis an gcomhshaol nádúrtha. B’fhiagaithe-cnuasaitheoirí (sealgairí agus cruinnitheoirí) iad. Creideann siad gur cruthaíodh an domhan in am ar a dtugann siad an ‘Dreamtime’.
Is iad seo na hainmneacha a bhí orthu
Stair.
Tá cónaí ar mhuintir dhúchasach na hAstráile ann, le ar a laghad 40,000 bliain, nó suas le 50,000 bliain fiú. 
Lonnaigh na hEorpaigh san Astráil ón mbliain 1788 ar aghaidh. Bhí idir 4,000 agus 8,000 duine dúchasacha ina gcónaí sa cheantar Sydney nuair a tháinig Arthur Phillip agus an chéad loingeas i 1788.
Nuair a tháinig daoine ar ór san 1850idí, tháinig lonnaitheoirí nua agus bhrúigh siad na Bundúchasaigh den talamh. Pobal tuaithe fáin (bhog siad ó áit go háit go leanúnach) a bhí sna Bundúchasaigh ar dtús, agus cónaíonn breis is 60% díobh i gceantair chathrach nó i mbailte anois. Tá cultúr agus féiniúlacht láidir ag Bundúchasaigh na hAstráile. Tá níos lú ná 260,000 Bundúchasach ann sa bhliain 2016. 
Polaitíocht.
Ar an 12 Feabhra 2008, mhol Príomh-Aire na hAstráile, Kevin Rudd, rún inar ghabh sé leithscéal oifigiúil le Bundúchasaigh na hAstráile.
Kurt Russell. Is aisteoir Meiriceánach é Kurt Vogel Russell , a rugadh ar an 17 Márta 1951.
Mótarbhealach. Is bóthar dúbailte do mhearthrácht é mótarbhealach agus gan aon chrosbhóithre ar a leibhéal féin air.
Eireaván. Is é Eireaván (Airméinis: Երևան) príomhchathair na hAirméine. Is é an chathair is mó sa tír freisin agus tá sé ar cheann de na cathracha is sine ar domhan. Tá sé suite ar abhainn Hrazdan, agus is é cróílár na tíre ó thaobh riaracháin, cúltúir, agus tionsclaíochta de. Is é an phríomhchathair ón mbliain 1918.
&lt;br&gt;
Nancy Pelosi. Is Spéicéir Theach Ionadaithe na Stát Aontaithe í Nancy Patricia D'Alesandro Pelosi (ar 26 Márta, 1940 a rugadh í). Ionadaí í de chuid an Pháirtí Dhaonlathaigh chuig Teach Ionadaithe na Stát Aontaithe, ar son an Ochtú Ceantar Comhdhála i gCalifornia, a chuimsíonn an chuid is mó de chathair San Francisco.
Tús a shaoil.
Saolaíodh i mBaltimore, Maryland í mar Nancy Patricia D'Alesandro. Ba iad Anunciata M. (“Nancy”) agus Thomas D’Alesandro a tuismitheoirí. Ba bhall de Chomhdháil na Stát Aontaithe é a hathair. Bhí sé ina mhéara ar Baltimore freisin, roimhe sin. 
D’fhreastail Nancy Pelosi ar an Institute of Notre Dame, ardscoil Chaitliceach do chailíní, i mBaltimore. Bhain sí céim bhaitsiléara san eolaíocht pholaitiúil amach ag Trinity College (Ollscoil Trinity Washington inniu) i Washington, D.C. sa bhliain 1962. 
Gairm.
Spéicéir Theach Ionadaithe na Stát Aontaithe (nó Ceann Comhairle) a bhí inti sa 110-111ú Comhdháil (2007-2011). Thogh a comhbhaill Dhaonlathacha sa Teach í mar Cheannaire an Mhionlaigh don 112ú Comhdháil, a thosaigh i mí Eanáir, 2011.
Mar Cheann Comhairle, ba í an dara duine (i ndiaidh an leasuachtaráin) mar chomharba ar uachtarán na Stát Aontaithe mura mbeadh sé seo ábalta a chuid cúraimí a chomhlíonadh. 
Ba í an chéad bhean san oifig sin agus, mar sin, ba í an bhean is airde oifig i stair SAM go dtí 2021, nuair a ceapadh Kamala Harris mar leasuachtarán. (Is í an chéad duine as California agus an chéad duine de shliocht Iodálach sa phost sin freisin.) 
Chuaigh John Boehner ina háit mar Cheann Comhairle san 112ú Comhdháil.
Conspóidí.
I mí Lúnasa 2022, tháinig Pelosi chuig an Téaváin, ar an bpolaiteoir Meiriceánach is sinsearaí le cuairt a thabhairt ar an Téaváin le fada an lá, agus d'ainneoin an fholáirimh a bhí tugtha ag Rialtas na Síne di gan cos a leagan ar an oileán.
I gcruinniú a bhí aici le hUachtarán na Téaváine Tsai Ing-wen, mhaígh Pelosi go bhfuil an Téaváin ar cheann de na sochaithe is saoire ar domhan agus gheall sí nach loicfeadh na Stáit Aontaithe ar an tír go brách. Dúirt Pelosi go bhfuil deis ann an comhar eacnamaíochta idir na Stáit Aontaithe agus an Téaváin a neartú i bhfianaise reachtaíochta nua i Washington.
Robert Redford. Is aisteoir Meiriceánach é Charles Robert Redford Jr, a rugadh ar an 18 Lúnasa 1936.
Scéal Éideapús Rí. Scéal de chuid na miotaseolaíochta Gréigí atá in Scéal Éideapús Rí (Sean-Ghréigis: "Οἰδίπους Τύραννος", "Oidipous Tyrannos"; Laidin: "Oedipus Rex"). De réir mhiotaseolaíocht na Gréige ba mhac do Laius agus Jocasta é Éideapús. Rinneadh tairngreacht go maródh an mac fear céile Jocasta agus go bpósfadh sé í. Mar iarracht ar chosc a chur leis an tairngreacht cheangail Laius rúitíní a mhic le chéile le nach bhféadfadh sé lámhacán a dhéanamh is thug sé do shearbhónta dá chuid é le go dtréigfeadh sé é ar shliabh a bhí i bhfoisceacht don teach. 
Tá cineáltas sa searbhónta, áfach, agus tugann sé an leanbh d'aoire ó Chorinth agus tógann teaghlach ríoga ann é is baisteannn siad Éideapús air i ngeall ar na díobhálacha a rinneadh dá rúitíní (Tagann an focal éidéime (agus an leagan Béarla "oedema") ón bhfocal Gréigise céanna d’at οἴδημα, nó oedēma.) Nuair a fhaigheann Éideapús amach go mb'fhéidir nach iad a thuismitheoirí bitheolaíocha iad a thuistí déanann sé iarracht ar theitheadh ón rud i ndán dó dar leis an tairngreacht .i. go maródh sé a athair is go bpósfadh sé a mháthair. Casann sé ar a fhíorathair i ngan fhios dó agus comhlíonann sé an tairngreacht dá dheargainneoin féin. 
Roghnaíonn muintir Thebes Éideapús mar rí orthu ansin is pósann sé an bhanríon Jocasta ar baintreach anois í. Nuair a thagann an fhírinne chun solais ag deireadh an scéil is iomaí bás a chothaíonn a gcás cráite agus is é an brón atá i ndán do pháistí na beirte gaolta; Eteocles agus Polynices, is éiríonn ina raic eatarthu is maraíonn siad a chéile is cuireann Antagana lámh ina bás féin.
Ding (gearrscéal). Gearrscéal leis an scríbhneoir Éireannach Seán Mac Mathúna é 'Ding' a d'fhoilsigh an Comhlucht Oideachais, BÁC sa bhliain 1983 ar dtús, sa chnuasach gearrscéalta Ding agus scéalta eile. Roghnaíodh an gearrscéal mar cheann de ghearrscéalta an chéid sa Ghaeilge sa chnuasach Gearrscéalta an Chéid a d'fhoilsigh Cló Iar-Chonnachta.
Creat an scéil.
Tosaíonn an scéal agus bean san Aifreann, is téann sí agus fear nó buachaill ag tiomáint. Aithníonn sé marc ar mhuineál s’aici, cuirtear ar shúile na léitheoirí go bhfuil caidreamh foréigeanach idir an bhean seo agus a fear céile. Ansin deirtear linn gur máthair an phríomcharachtair atá i gceist (roimhe seo cheapamar gur chailín dá chuid a bhí inti. Imíonn an insint ar aghaidh de léim ansin is déantar cur síos ar athair Éamoinn agus an dúil atá aige sna crainn. Éiríonn teannas eatarthu nuair a thráchtar ar an máthair.
Dá éis imeacht an athar ag ól deir an mháthair le hÉamonn go bhfuil cara rúin uaithi agus deir sí go bhfuil buairt uirthi go maróidh an t-ól oíche éigin e. Tugann an t-athair léasadh don mháthair arís. Teann mac is máthair ar thuras gluaisteáin is insíonn an mháthar d’Éamonn arís go gceapann sí go maróidh sé féin, is deir Éamonn go maróidh sé féin é.
Ansin éiríonn ina raic eatarthu athuair is tugann an t-athair greadadh dó le ceanrach. Bíonn Éamonn iomlán tógtha lena athair a ghlanadh de dhroim an tsaoil ach ní éiríonn leis go fóilleach. Tagann Éamonn isteach lá agus bíonn a mháthair nocht ina seomra codlata. Ansin téann Éamonn chun na háite a bhfuil an t-athair ag leagan crann. Trí thimpiste dúnann cos an chrainn ar lámh an athar is imíonn Éamonn le fóirithint a fháil. Déanann an mac athmhachnamh ar an gceist is imíonn leis. 
Aimsítear corpán an athar ar an leaca mar a raibh sé. Déanann an mháthair an teach a athchóiriú ach tagann amhras uirthi faoi ról Éamoinn i gcás an athair. Dúisítear Éamonn d’aithle sin is feiceann go bhfuil Joe Hassett tar éis luí lena mháthair is go raibh caidreamh rúin ar bun acu le tamall.
Téann Éamonn ar mire ansin is téann faoi dhéin theach an bhainne is aimsíonn stór mór bia roimhe ann, agus na bunriachtanais le go bhféadfadh duine maireachtáil ann. Ag earr an scéil ar fad, labhraíonn duine, ní fios an é Éamonn atá i gceist nó mór-reacaire atá lonnaithe taobh amuigh de, is deir go gceapann sé gur tragóid teilifíse atá sa saol agus go bhfuil dhá shlí leo sin a sheinm. Deir sé gur fearr í a sheinm droim ar ais, mar sa tslí sin go gcríochnaítear ar deá-scéal.
Is féidir tuiscintí áirithe éagsúla a bhaint as an scéal.
Príomheachtra an scéil;
‘Ní foláir nó bhog a chos an crann mar chomh luath is a chuir sé a lámh isteach, dhún béal na scoilte air de phlab is d’fháisc air. Chuala cnámha a láimhe á mbriseadh mar uibheacha is gach aon bhéic as ag gearradh an aeir i mo thimpeall.
‘Sheinn siad orm, léan orthu!’
Alt Deiridh an Scéil
‘Tá sé á thaibhreamh dom nach bhfuil sa saol ach tragóid teilifíse. Tá dhá shlí ann chun tragóid teilifíse a sheinm – ar aghaidh nó droim ar ais. Is fearr liomsa droim ar ais é, mar sa tslí sin críochnóidh tú i gcónaí le tosach maith.’
Buster Keaton. Ba aisteoir Meiriceánach é Buster Keaton, a rugadh faoin ainm Joseph Francis Keaton. (4 Meán Fómhair 1895-1 Feabhra 1966)
Bar Mitsveá. De réir dlí na nGiúdach, nuair a shroicheann páistí Giúdacha 13 bliain d'aois do bhuachaillí agus 12 bliain d'aois do chailíní bíonn siad freagrach as a gcuid gníomhartha, agus déantar Bar (Mac) nó Bat (Iníon) Mitsveá (na haithne) astu. I go leor sionagóg Choimeádach agus Leasaitheach, ceiliúrann cailíní Bat Mitsveá ag aois a 12, mar aon le buachaillí ag aois a 13. Comhtharlaíonn caithreachais fisiciúil ag an am seo freiin. Roimhe seo, bíonn tuismitheoirí an pháiste freagracht as tiomantas an pháiste do dhlí na nGiúdach agus thraidisiún na nGiúdach. Tar éis an aois seo, bíonn an páiste féin freagrach as dlí deasghnách, traidisiún, agus eitic na nGiúdach agus bíonn de phribhléid aige/aici bheith rannpháirteach i ngach réimse de shaol phobal na nGiúdach. Uaireanta, gairtear go hearráideach Bar Mitsveá nó Bat Mitsveá ar an searmanas féin.
Kevin Spacey. Is aisteoir Meiriceánach é Kevin Spacey, a rugadh ar an 26 Iúil 1959.
Matt Dillon. Is aisteoir Gael-Mheiriceánach é Matt Dillon (a rugadh ar an 18 Feabhra 1964).
Alec Guinness. B'aisteoir Sasanach é Alec Guinness (a rugadh ar an 2 Aibreán 1914 agus a fuair bás ar an 5 Lúnasa 2000).
Dustin Hoffman. Is aisteoir Meiriceánach é Dustin Hoffman, a rugadh ar an 8 Lúnasa 1937.
The Sun. Nuachtán táblóideach is ea The Sun a fhoilsítear in Éirinn agus sa Bhreatain.
Sisifeas. I miotaseolaíocht na Gréige ba rí é Sisifeas (nó "Sisyphus")(fuaimniú /ˈsɪsəfəs/; sísypʰos [ˈsisifos]) ar cuireadh de phionós air bollán ollmhór a bhrú go barr cnoic, agus bhíodh air ligean dó rothlú síos go bun arís agus leanúint den bhrú in airde sin ar feadh na síoraíochta. Déantar tagairt don phearsa chéanna i miotaseolaíocht na Róimhe.
Pearse Doherty. Polaiteoir Éireannach de chuid an pháirtí polaitíochta Éireannaigh Sinn Féin é Pearse Doherty (, *6 Iúil 1977). Toghadh é chuig Seanad Éireann ar an Rolla Talmhaíochta i 2007. Ar 26 Samhain 2010 toghadh é chuig Dáil Éireann i bhfoth-thoghchán Dhún na nGall Thiar-Theas. Rugadh Doherty i nGlaschú, in Albain agus tá sé ina chónaí i nGaoth Dobhair ó bhí sé 3 bliana d'aois. Is teicneoir innealtóireachta sibhialta é agus tá sé ina bhall de Shinn Féin ó 1994. Bhí sé mar dhuine de bhunaitheoirí Ógra Shinn Féin. Is cainteoir líofa Gaeilge é.
Toghadh chun Dáil Éireann.
Ar an 12 Iúil 2010, mar gheall ar iarratais Uí Dochartaigh, chuir an Ard-Chúirt tús le hathbhreithniú breithiúnach ar chén fáth nach raibh fothoghchán á reáchtáil ag an rialtas. 
Chuir an tUasal Dohert an tAthbhreithniú Breithiúnach chun siúil i mBéarla, agus dá réir sin bhí na himeachtaí ina dhiaidh sin ar siúl i mBéarla amháin, agus an breithiúnas a sheachadadh i mBéarla amháin . Deir alt 8 d'Acht na dTeangacha Oifigiúla 2003 go bhfuil "".. sé de cheart ag an bpobal an Ghaeilge a úsáid in aon chúirt nó i ngnóthaí cúirteanna ". " Is féidir gur chuir rogha teanga (Béarla) Uí Dhochartaigh sa chóras cúirte iontas agus nó fiú díomá ar dhaoine, ós rud é go bhfógraíonn sé (i mBéarla) go bhfuil sé ina ".. "strong supporter of the Irish Language"..". Ar an 2 Samhain, 2010, rialaigh an Ard-Chúirt go raibh moill mhíréasúnta i reáchtáil an fhothoghcháin. In a rialú rinne Uachtarán na hArd-Chúirte, An Breitheamh Nicholas Kearns, cur síos ar an moill nach bhfacthas riamh roimhe, agus dúirt sé go raibh an mhoill ag déanamh sárú ar chearta bunreachtúla Uí Dochartaigh. Dhearbhaigh sé gur ceart Alt 30 (2) den Acht Toghcháin 1992 a fhorléiriú go bhfuil ar eascaire le haghaidh toghchán a rith laistigh d'am réasúnta ar an fholúntas a tharlóidh. Dúirt sé chomh maith.:
Mar sin féin, ní raibh an Breithiúnach Kearns ag déanamh ordú ar an Rialtas dáta a shocrú le haghaidh na ballóide. D'fhógair an Rialtas ar an 4 Samhain 2010 go mbeadh an fothoghchán ar siúl ar an 25 Samhain. Dúirt an Rialtas chomh maith go mbeadh siad ag déanamh achomharc chuig An Chúirt Uachtarach. Ar an 26 Samhain, 2010 bhuaigh Uí Dochartaigh an fothoghchán agus d'éirigh leis a shuíochán Dála a choinneáil in Olltoghchán 2011.
Vivien Leigh. Ba bhan-aisteoir Sasanach í Vivien Leigh (a rugadh ar an 5 Samhain 1913 agus a fuair bás ar an 7 Iúil 1967).